Czej miôł 20 lat (1911 r.), kòrzistôł z żëcégò. Na balu pòznôł młodą brutkã òd Mòllinów, kùzynkã swòjégò drëcha z kùrsu kadetów. Bëła òna katolëczką, a w ji rodzëznie mòcno żëłë kaszëbsczé tradicje. Młodi òficéra béł protestańtã. Matka dzéwczëca kritikòwa nié leno wëznanié bëńla, ale i jegò pòchòdzenié. Lucie, ekstrawerticzka, rozmiała swiecëc w towarzëstwie. Ùsmiónô, wëgôdónô i snôżô chùtkò przëcygała do se lëdzy. Miłota do Kaszëbczi òkôzała sã mòcniészô òd wszelejaczich zôwadów. Òżenilë sã w 1916 r. we Gduńskù, ale zamieszkelë w domôcym miesce Rommla w Niemcach.